Document ID: 32013R0344

KOMISJONI MÄÄRUS (EL) nr 344/2013,
4. aprill 2013,
millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) II, III, V ja VI lisa
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõikeid 1 ja 2,
ning arvestades järgmist:
(1)
Määrust (EÜ) nr 1223/2009 tuleb kohaldada alates 11. juulist 2013 ning sellega asendatakse nõukogu 27. juuli 1976. aasta direktiiv 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta (2). Sujuva ülemineku tagamiseks lubatakse ettevõtjatel turule lasta määrusega (EÜ) nr 1223/2009 kooskõlas olevaid kosmeetikatooteid enne kõnealuse määruse kohaldamise kuupäeva.
(2)
Määruse (EÜ) nr 1223/2009 lisad kajastavad teaduse arengut hetkel, mil komisjon 5. veebruaril 2008 võttis vastu määruse ettepaneku. Sellest saadik on direktiivi 76/768/EMÜ lisasid mitu korda muudetud.
(3)
Mitmes direktiivi 76/768/EMÜ lisade muudatuses käsitletakse võimalikke ohte inimtervisele ning seetõttu viidi nende muudatustega sisse vajalikud meetmed rahvatervise kaitseks. Kuna on võimalus täita määruse (EÜ) nr 1223/2009 nõudeid enne 11. juulit 2013 alternatiivina direktiivi 76/768/EMÜ nõuete täitmisele, siis on nii juriidilise selguse mõttes kui ka rahvatervise kaitse kõrge taseme tagamiseks vajalik muuta määruse (EÜ) nr 1223/2009 lisasid.
(4)
Samuti kohandati mitme direktiivi 76/768/EMÜ lisade muudatusega neid lisasid tehnika ja teaduse arenguga, kaitstes samal ajal rahvatervist. Selle tagajärjel on direktiivi 76/768/EMÜ lisad praegu paremini kohandatud teaduse ja tehnika arenguga kui määruse (EÜ) nr 1223/2009 lisad. Seetõttu on vaja need muudatused teha ka määruse (EÜ) nr 1223/2009 lisades.
(5)
Mõnel juhul ei ole ainele rahvusvaheliselt tunnustatud nimestikes, nagu kosmeetikatoodete koostisainete rahvusvaheline nomenklatuur (INCI), nime määratud. Nad on siiski kindlakstehtavad lõhnaaine nime järgi. Seetõttu on asjakohane näidata lõhnaainete nime III lisa veerus c („Nimetus koostisainete ühtses nimestikus”).
(6)
Seepärast tuleks määrust (EÜ) nr 1223/2009 vastavalt muuta.
(7)
Käesoleva määrusega ettenähtud meetmed on kooskõlas alalise kosmeetikavahendite komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1223/2009 II, III, V ja VI lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 11. juulist 2013.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. aprill 2013

Labels: 7
3
0
1